
ŠAKIŲ RAJONO SAVIVALDYBĖS  TARYBA

SPRENDIMAS

DĖL MOKYKLINIO AUTOBUSO

2008 m. liepos 24  d. Nr. T-239
Šakiai

Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr. 91-2832) 7 str. 1, 2 ir 3 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 7 str. 1 d., 9 ir 10 str., įgyvendindama Vyriausybės 2001 m. sausio 5 d. nutarimu Nr. 16 (Žin., 2001, Nr. 3-48; 2003, Nr. 13-504) patvirtintą Valstybės turto perdavimo valdyti, naudoti ir disponuoti juo patikėjimo teise tvarkos aprašą ir atsižvelgdama į Lietuvos Respublikos švietimo ir mokslo ministerijos 2008 m. liepos 10 d. raštą  Nr. SR-.24-03-119 „Dėl mokyklinio autobuso paskyrimo“,  n u s p r e n d ž i a :


1.Sutikti perimti savivaldybei priskirtosioms (ribotai savarankiškoms) funkcijoms įgyvendinti valstybei nuosavybės teise priklausantį ir šiuo metu Švietimo ir mokslo ministerijos patikėjimo teise valdomą mokyklinį autobusą rajono savivaldybei valdyti,   naudoti ir disponuoti juo patikėjimo teise.


2.Skirti mokyklinį autobusą pagal panaudos sutartį Sintautų pagrindinei mokyklai likviduojamo Sintautų pagrindinės mokyklos Keturnaujienos pradinio ugdymo skyriaus mokiniams vežti 20 metų. 


3. Įgalioti savivaldybės administracijos Švietimo ir sporto skyriaus vedėją:


3.1.  rajono   savivaldybės tarybos vardu pasirašyti sprendimo 1 punkte nurodyto turto priėmimo ir perdavimo aktus;

3.2. paruošti bei pasirašyti su mokyklos direktorium panaudos sutartį ir perdavimo priėmimo aktus.

Meras                                                    

